नाक, कान, गला एवं न्यूरोलॉजी शिविर 5 को
आयुर्वेद ,यूनानी और होम्योपैथी से एक ही स्थान पर उपचार
इलाज की प्राचीन पद्धतियां आज भी कारगर है और इन पद्धतियों को ही अपनाकर नई इलाज की पद्धतियां विकसित हुई है। हमारी जो प्राचीन इलाज की पद्धति है वह इतनी सार्थक है कि कभी भी इन दवाओं का विपरीत असर नहीं पड़ता वरन जब रोग पुराना हो जाता है तो पीड़ित व्यक्ति अपने उपचार के लिए आयुर्वेद,होम्योपेथी ओर यूनानी पद्धति की और ही दौड़ता है। यह विचार मप्र आयुष विभाग द्वारा पुरानी शिवपुरी में आयोजित किए गए स्वास्थ्य शिविर के दौरान संभागीय चिकित्सा अधिकारी डॉक्टर जीपी जेतवार ने कहे। शिविर के दौरान नौ सैकड़ा से अधिक लोगों को उपचार मिला।
शिविर के दौरान मरीजों को नसीहत देते हुए डॉक्टर प्रवेश मिश्रा ने कहा कि आज तक आयुर्वेद की दवाइयों का विपरीत असर किसी पर नहीं पड़ा यही वह इलाज की बेहतर पद्धति है जिसमें कई तरीके विकसित हो गए है और अब इस विधा का उपचार भी मरीजों को जल्द राहत दे रहा है। शिविर में यूनानी चिकित्सा के डॉक्टर शाहिद हुसैन ने कहा कि रोगों को जड़ से मिटाना है तो आयुर्वेद को अपनाओ अपने जीवन में यदि दवाइयों के साइड इफेक्ट नहीं देखने हों तो आयुर्वेद की और बढ़ो ।
आयुर्वेदिक चिकित्सा शिविर मे लाभ लेने कतार में लगे मरीज।
इनकी रही मौजूदगी
आयुर्वेद विभाग द्वारा लगाए गए शिविर में डॉ अशोक चौरसिया,डॉ. डीके गोयल,डॉ एसएन शर्मा,डॉ ओपी रघुवंशी,डॉ अनिल अग्रवाल,डॉ आर के पचौरी,डॉ ब्रजेश भार्गव,डॉ धर्मेंद्र दीक्षित,डॉ वीरेंद्र कोरकू,डॉ रजनी चतुर्वेदी,डॉ अनामिका खरे,डॉ गोपाल दंडौतिया,डॉ राम गुप्ता,डॉ अशोक चौरसिया,डॉ शिवदत्त शर्मा,डॉ एम के बांझल, विनोद कुमाोर सहित कई डॉक्टर ने रोगियों का उपचार किया।
किस पैथी में इलाज चाहते हो
शिविर में मरीजों से पंजीयन के दौरान पूछा गया कि तुम किस पद्धति से अपना इलाज चाहते हो यह बताओं और खास बात यह है कि आयुर्वेद,होम्योपैथी ओर यूनानी पद्धति से मरीजो को उपचार दिया गया।
समाजसेवा एवं धार्मिक क्षेत्र में सक्रिय संस्था मां राज राजेश्वरी दरबार उत्सव समिति शिवपुरी द्वारा नि:शुल्क नाक,कान,गला एवं न्यूरोलॉजी चिकित्सा शिविर का आयोजन रविवार 5 मार्च को नगर पालिका परिषद भवन शिवपुरी में किया जा रहा है। समिति अध्यक्ष अमन गोयल एवं सचिव गोविंद सिंह सेंगर ने बताया कि शिविर में नाक,कान,गला रोगों, सिरदर्द, चक्कर, ब्रेन ट्यूमर, लकवा, हाथ पैरों में सुन्नपन, रीढ़ की हड्डियों की बीमारी, सर्वाइकल, स्पेन्ड्रोलाइटिस आदि रोगों की जांच एवं चिकित्सा डॉक्टर एएस भल्ला एवं डॉक्टर श्रीनिवास आयंगर करेंगे।
स्वास्थ्य शिविर
hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva npi_Deva